Més de 600 xiquets i xiquetes van participar de la Desfilada infantil de moros i cristians
25/08/2015

# Més de 600 xiquets i xiquetes van participar de la Desfilada infantil de moros i cristians

[![Momento del desfile infantil de moros y cristianos](/images/noticias/2015/08/desfile-infantil.jpg)](/images/noticias/2015/08/desfile-infantil.jpg)

25.08.2015

Els més menuts van aprendre els últims consells en l’Escoleta del Foc i van rebre els braçalets que permetran que participen de la Cordà infantil demà a les 23.30 en el Coetòdrom

Els més menuts són també protagonistes de les Festes Majors de Paterna. Més de 600 xiquets i xiquetes van participar de la Desfilada infantil de moros i cristians que va recórrer el carrer Major, la Plaça Major, Metge Ballester i que va concloure en l’Ajuntament de Paterna, en la Plaça Enginyer Castells. Una activitat que va emocionar a grans i majors, i que va tindre com a recompensa un gelat, gràcies a la col•laboració de Multipaterna.

Hores abans, els més menuts van aprendre els últims consells en l’Escoleta del Foc i van rebre els braçalets que permetran la seua participació en la Cordà infantil, que se celebrarà demà a les 23.30 en el Coetòdrom. Un dels requisits és que cada menor vaja acompanyat d’una persona adulta que posseïsca el carnet CREM, i per descomptat que vagen amb l’equip de seguretat adequat per a garantir la seua seguretat i la de la resta de participants .

A la vesprada, l’alcalde, Juan Antonio Sagredo, i la Regina de les Festes, Marta Alcalà, van entregar els trofeus de Futbol Vila de Paterna i Futbol Femení en l’Estadi Gerardo Salvador. Tot seguit, la Música va ser la protagonista en l’Auditori Antonio Cabeza, que va vibrar amb el concert de la banda del Centre Musical Paterner.

Paterna contínua hui el seu quint dia de Festes Majors amb “Tiradors en la memòria” (19 h.), un acte en què les penyes integrants d’Interpenyes, acompanyades pel Coeter Major per música de tabal i dolçaina, es dirigeixen des de la Plaça del Poble fins a la Plaça Major on, als peus de l’escultura del tirador, rendeixen homenatge als tiradors locals.

![ Entrega del II trofeo de futbol femenino ](/images/noticias/2015/08/trofeo-futbo-femeni.jpg)

[Descargar el programa de las Fiestas Mayores 2015](/images/pdf/es/noticias/2015/08/programa-fiestas-mayores-2015.pdf "Fiestas Mayores")